**Уговор о финансирању**

**Програм раног развоја**

Верзија 10.0

22. фебруар 2021.

Овај Уговор о финансирању („Уговор“) ступа на снагу [\_\_\_\_\_\_\_\_\_] („**Датум ступања на снагу**"), између следећих страна:

**Фонд за иновациону делатност**

Са регистрованим седиштем у Улици Немањиној 22-26, Београд, Србија

Матични број: 20154691

ПИБ: 104403200

Кога заступа: Др Иван Ракоњац, директор

У даљем тексту означен као „**Фонд“**, правно лице основано у складу са Законом о иновационој делатности и регистровано код Агенције за привредне регистре Републике Србије („**АПР“**) под регистрационим бројем 117351,

и

**[НАЗИВ КОРИСНИКА ГРАНТА]**

Са регистрованим седиштем у: [\_\_\_\_\_\_\_\_\_]

Матични број: [\_\_\_\_\_\_\_\_\_]

ПИБ: [\_\_\_\_\_\_\_\_\_]

Кога заступа: [\_\_\_\_\_\_\_\_\_]

У даљем тексту означено као „**Корисник гранта**“, приватно [микро/мало] привредно друштво основано у складу са Законом о привредним друштвима и регистровано код АПР-а.

Фонд и Корисник гранта ће у даљем тексту бити појединачно названи као „**Уговорна страна**“ и заједнички као „**Уговорне стране**“, осим ако није назначено другачије.

**ПРИ ЧЕМУ:**

1. Фонд је правно лице, основано у складу са **Законом о иновационој делатности** („Службени гласник РС“ бр.110/2005, бр.18/2010 и 55/2013), и
2. **Корисник гранта** је, у складу са јавним позивом објављеним \_\_\_\_\_\_\_\_\_ [унети датум], доставило Пријаву Фонду, под називом „\_\_\_\_\_\_\_\_\_“ [унети име] (идентификациони број Фонда: \_\_\_\_\_\_\_) и на основу Пријаве се пријавило Фонду за одређену финансијску помоћ за развој односног Пројекта, и
3. Фонд је прегледао и прописно одобрио Пријаву и вољан је да обезбеди одређено финансирање за спровођење Пројекта у складу са одредбама и условима овде договореним;

Уговорне стране су се тако споразумеле како следи:

# ОПШТЕ

## Преамбула овог уговора се сматра његовим саставним делом.

## Следећи документи представљају саставни део овог Уговора:

## Прилог А Одобрени буџет Пројекта, од [\_\_\_\_\_\_\_\_\_] и Распоред плаћања;

## Прилог Б Кључни чланови тима;

## Прилог B Изјава о *de minimis* државној пмоћи;

# ТУМАЧЕЊА

## Не одступајући од других дефиниција у овом уговору, следеће дефиниције ће имати значење како следи:

|  |  |
| --- | --- |
| **Државна помоћ** | значи имовина која не потиче из приватног власништва, а нарочито имовина која је директно или индиректно примљена из буџета Републике Србије, од правних лица и институција које финансира или којима управља Република Србија или њени органи, имовина локалних заједница, јавни фондови, фондови за помоћ или подршку, као и имовина прибављена од гаранција издатих од стране државних органа или институција које је основала Република Србија или њени органи; |
| **ЕУР** | значи Евро, званична валута Европске монетарне уније; |
| **Завршно усаглашавање** | значи правни документ који потписују Фонд и **Корисник гранта** по завршетку Пројекта, којим се дефинише завршетак спровођења Пројекта и испуњење свих обавеза дефинисаних Уговором о финансирању; |
| **Закон о иновационој делатности** | има значење дато у преамбули; |
| **Закон о привредним друштвима** | значи важећи закон Републике Србије који уређује оснивање привредних друштава, управљање привредним друштвима, права и обавезе оснивача, реорганизацију и ликвидацију привредних друштава, као и остала питања од значаја за пословање и статус привредног друштва; |
| **Интелектуална својина** | значи сваки резултат интелектуалног рада коме закон обезбеђује заштиту од неовлашћене употребе од стране других, односно права интелектуалне својине и/или know-how права које поседује **Корисник гранта** у погледу технологије која се развија и финалног производа/услуге, као што су патенти, ауторска права, жигови, проналасци, пословне тајне, научноистраживачки резултати, дизајн производа, инжењерске спецификације и цртежи, технички подаци и сви типови компјутерских програма; |
| **Квартални извештај о напретку** | значи извештај о напретку који се доставља у року од две (2) недеље након последњег календарског дана Кварталног периода извештавања у складу са Приручником Програма раног развоја; |
| **Квартални период извештавања** | значи међупериод који траје три (3) календарска месеца, за који је Фонду потребно доставити финансијске извештаје и извештаје о напретку (као и осталу пратећу документацију); |
| **Квартални финансијски извештај** | значи финансијски извештај који се доставља у року од две (2) недеље након последњег календарског дана Кварталног периода извештавања у складу са Приручником Програма раног развоја; |
| **Kључни тим** | значи кључни тим лица ангажованих на Пројекту Привредног друштва наведених у Прилогу Б овог Уговора, чије су биографије поднете у оквиру документације Пријаве; |
| **Рачун Пројекта** | значи РСД банковни рачун **Корисника гранта** који ће се употребљавати само у сврхе плаћања у вези са средствима примљеним од стране Фонда и средствима обезбеђеним од стране **Корисника гранта**, у складу са Одобреним буџетом Пројекта и Распоредом плаћања, и овај банковни рачун не може да се заложи, оптерети или затвори током спровођења Пројекта без претходне писмене сагласности Фонда; |
| **Одобрени буџет Пројекта** | значи планирани распоред трошкова **Корисника гранта** који је одобрен од стране Фонда, као што је назначено у Прилогу А. Период трајања Пројекта назначен у Одобреном буџету Пројекта има прелиминарни карактер, а као релевантан период трајања Пројекта узима се датум наведен у осталим одредбама овог Уговора; |
| **Оквир за управљање заштитом животне средине и социјалним питањима** | значи Фондов Оквир за управљање заштитом животне средине и социјалним питањима, , који је јавно доступан од 18. фебруара 2021. године и између осталог садржи: основне информације о утицају на животну средину и друштвена питања; мере за ублажавање последица на животну средину и социјална питања како би се смањили потенцијални негативни ефекти на животну средину и социјална питања;, наведени оквир може бити ажуриран с времена на време; |
| **Период Пројекта** | значи период до 12 месеци током којег би требало да се заврши Пројекат, са могућношћу продужења под посебним околностима и на основу одлуке Фонда; |
| **Повраћај новца** | значи обавезу **Корисника гранта** да изврши повраћај целокупног износа или дела износа исплаћеног од стране Фонда, услед било које Повреде овог Уговора или раскида овог Уговора. Износ који је Фонд исплатио у еврима **Корисник гранта** враћа у динарској противвредности у складу са званичним средњим курсом НБС на дан исплате; |
| **Повреда** | значи свака повреда овог Уговора или услова Програма раног развоја који су утврђени у Приручнику Програма раног развоја или било која друга повреда настала услед било ког разлога који би се могао сматрати оправданим и повезаним са овим Уговором, по сопственој процени Фонда; |
| **Пријава** | значи пакет свих неопходних докумената и података предатих од стране **Корисника гранта** у складу са правилима Приручника Програма раног развоја, који се налази на порталу Фонда; |
| **Приручник Програма раног развоја** | значи Приручник Програма раног развоја Фонда (Mini Grants Program) од 22. фебруара 2021. године, који се може мењати с времена на време и који ће се непосредно примењивати на међусобне односе Уговорних страна овог Уговора; |
| **Приручник за спровођење пројеката (Implementation manual)** | значи Фондов приручник направљен како би помогао **Кориснику гранта** у спровођењу пројекта, који покрива административно и финансијско управљање, процедуре набавки, контролу пројекта, извештавање, итд.; |
| **Производ** | значи технологију, производ или услугу која се развија кроз Пројекат и током њега, укључујући сваку наредну технологију, производ и услугу који су засновани на технологији која је развијена кроз Пројекат и током њега; |
| **Пројекат** | значи развој пословних активности **Корисника гранта** описаних у Пријави. |
| **Прописи о заштити животне средине** | значи одредбе Закона о заштити животне средине („Службени Гласник РС“, бр.135/2004, 36/2009, 72/2009, 43/2011, 14/2016, 76/2018 и 95/2018) и други релевантни закони, прописи и правила у области заштите животне средине који се примењују у Републици Србији; |
| **Раскид Уговора** | значи раскид овог Уговора и прекид Финансирања које је на основу овог Уговора обезбедио Фонд, услед Повреде или из било ког разлога који би се могао сматрати оправданим и повезаним са овим Уговором; |
| **Распоред плаћања** | значи распоред са кварталним временским оквирима и износима плаћања које је **Корисник гранта** дужно да уплати на Рачун Пројекта, а након тога и Фонд; |
| **РСД** | значи Динар, званичну валуту Републике Србије; |
|  |  |
| **Финансирање** | значи финансијска средства која обезбеђује Фонд за спровођење Пројекта у складу са овим Уговором. |

## У овом уговору:

(а) речи које се односе на једнину укључују и множину и обрнуто;

(б) речи које се односе на род укључују мушки, женски и средњи род;

(в) речи „укључује“ или „укључују“ значи „укључује али не ограничава“ или „укључују без ограничења“;

(г) било који недефинисани износ валуте ће, у одсуству посебног упућивања на валуту, бити сматран као ЕУР.

# ФИНАНСИРАЊЕ ПРОЈЕКТА

## Фонд је сагласан да финансира спровођење Пројекта у максималном износу од [•] ЕУР (у динарској противвредности у складу са званичним средњим курсом НБС на дан исплате), који не сме да пређе [•] % укупних трошкова Одобреног буџета Пројекта, као што је наведено у Прилогу А.

## Корисник гранта је сагласaн да обезбеди обавезно суфинансирање спровођења Пројекта у преосталом износу од најмање [•] ЕУР (у динарској противвредности у складу са званичним средњим курсом НБС на дан исплате) који не сме бити мањи од [•] % укупних трошкова Одобреног буџета Пројекта, као што је наведено у Прилогу А. Укупан износ обавезног суфинансирања Корисникa гранта биће обезбеђен из других извора независних од Фонда. Како би се избегла свака сумња, Корисник гранта и/или његови власници неће обезбедити суфинансирање из средстава Државне помоћи или у форми неновчаног улога.

## Средства Пројекта ће бити исплаћивана на кварталном нивоу као што је наведено у Прилогу А. Пре него што Фонд исплати средства, Корисник гранта ће обезбедити извод са банкарског рачуна као доказ да је износ наведен у Прилогу А за одређени квартал у потпуности уплаћен на Рачун Пројекта у [\_\_\_\_\_\_\_\_\_] *(унети назив банке)*, рачун број: [\_\_\_\_\_\_\_\_\_]. У случају да износ који је наведен у Прилогу А за одређени квартал не буде у потпуности уплаћен на Рачун Пројекта, Фонд има право да обустави Финансирање и/или раскине Уговор у складу са процедуром описаном у Одељку 10 овог Уговора.

## Предуслов за исплату средстава је достављање Кварталног извештаја о напретку и Кварталног финансијског извештаја од стране Корисникa гранта, процена и одобрење Кварталног извештаја о напретку и Кварталног финансијског извештаја од стране Фонда, а исплата може зависити и од исхода надзорне посете од стране Фонда.

## Износ кварталне исплате наведене у Прилогу А може бити прилагођен у случајевима када за одређени Квартални период извештавања настану недозвољени трошкови.

## Фондове обавезе плаћања у вези са овим Уговором зависе од износа средстава стављених на располагање Фонду из буџета Републике Србије, у складу са опредељеним износом средстава који је дефинисан у Закону о Буџету Републике Србије за сваку односну календарску годину. У складу са тим, у случају да било који износ тих средстава не буде стављен Фонду на располагање или буде ускраћен Фонду на било који други начин или ако због курсних разлика износ средстава стављених на располагање не буде довољан за потребе имплементације Пројекта, Фонд не сноси никакву одговорност према Кориснику гранта, нити према било којој трећој страни у погледу било каквих трошкова или обавеза Корисника гранта или било које треће стране у вези са овим Уговором.

## Након обуставе Финансирања због Повреде било ког услова из Програма раног развоја или Уговора, Фонд може раскинути Уговор у складу са процедуром описаном у Одељку 10, у ком случају ће се од Корисника гранта захтевати Повраћај новца.

## Фонд ће умањити исплату за последњи квартал Пројекта за износ у вредности од 10% од укупног Финансирања Фонда на основу Одобреног буџета Пројекта, док се не заврши надзор Пројекта у складу са Приручником Програма раног развоја и овим Уговором. Након што Фонд изврши преглед и одобри завршни извештај о напретку и Квартални финансијски извештај за последњи квартал Пројекта, као и након што се потпише Завршно усаглашавање, Фонд ће исплатити задржани износ за дозвољене трошкове у овом периоду.

## *(Овај Члан ће бити примењен уколико буде потребно: Трајање и износ Финансирања Пројекта зависе од способности Корисника гранта да испуни специфичне услове независне Експертске комисије као што је дефинисано овде: унети услове)*

# ОБАВЕЗЕ КОРИСНИКА ГРАНТА

## Корисник гранта је у обавези да спроводи Пројекат у складу са условима Програма раног развоја, односно Приручником Програма раног развоја, Приручником за спровођење пројеката и Уговором, ваљано и ефикасно и у складу са добрим техничким, економским, финансијским, управљачким, еколошким и социјалним стандардима и праксама и да се придржава адекватних мера политике и процедура како би омогућило Фонду да врши надзор о напредку Пројекта и остваривање његових циљева.

## Корисник гранта је сагласан да ће обавити посао наведен у Пријави, у складу са уобичајеним стандардима релевантним у тој области, и да ће трошити добијена средства само у складу са Пријавом и условима утврђеним овим Уговором и Приручником Програма раног развоја.

## Корисник гранта је сагласан са тим да Фонд има право да умањи исплату за последњи квартал Пројекта за износ у вредности од 10% од Финансирања на основу Одобреног буџета Пројекта, док се не заврши надзор Пројекта у складу са Приручником Програма раног развоја и овим Уговором.

* 1. Корисник гранта овим именује [\_\_\_\_\_\_\_\_\_] за менаџера пројекта за период спровођења Пројекта, који се сматра једним од чланова кључног тима на Пројекту, чији је списак наведен у Прилогу Б овог Уговора.
  2. У изузетним случајевима, Корисник гранта може променити чланове Кључног тима или њихове дужности и одговорности или да промени време одређено за њихов предвиђени рад током Пројекта, захтевајући претходну писану сагласност Фонда.

## Корисник гранта неће извршити прерасподелу средстава Одобреног буџета Пројекта без претходне писмене сагласности Фонда.

## Корисник гранта ће обавестити Фонд пре било какве директне или индиректне промене контроле над Привредним друштвом у складу са Законом о привредним друштвима, статусне промене Привредног друштва у складу са Законом о привредним друштвима или пре било које активности која доводи до промене контроле над Привредним друштвом, као и до повећања или смањења капитала или до стављања залога на имовину или удела Привредног друштва, најмање тридесет (30) радних дана пре него што дође до било које од наведених промена. Ако се деси било који од горе наведених догађаја и то доведе до обуставе Пројекта или ако то може имати битан утицај на Пројекат, сваки такав догађај се сматра Повредом овог Уговора, без обзира на друге одредбе овог Уговора.

## Корисник гранта ће, без одлагања, обавестити Фонд о сваком блокирању рачуна дужем од пет (5) радних дана или о покретању поступка отварања стечаја или ликвидације. .

## Током периода извршења обавеза из овог Уговора, Корисник гранта ће се придржавати највиших стандарда о заштити животне средине, како је предвиђено Прописима о заштити животне средине и пружиће све неопходне информације и дозволе тражене од стране Фонда. Корисник гранта ће искључиво бити одговоран за испуњавање свих законских услова и стога Фонд неће сносити никакву одговорност за информације добијене од стране Корисника гранта. Надаље, Корисник гранта ће обештетити и заштити Фонд у случају било каквог губитка услед кршења Прописа о заштити животне средине.

## Корисник гранта ће спровoдити Пројекат у складу са Оквиром за управљање заштитом животне средине и социјаним питањима и Планом заштите животне средине (где је применљиво) и благовремено ће предузети све мере како би омогућило Фонду да врши надзор над спровођењем одредби Плана заштите животне средине. Корисник гранта ће пружити све информације и дозволе тражене од стране Фонда, неопходне за вршење надзора над Оквиром за управљање заштитом животне средине и социјалним питањима од стране Фонда.

## Корисник гранта ће спроводити поступак набавке робе и услуга за потребе Пројекта поштујући принципе дефинисане у Приручнику Програма раног развоја и процедуре описане у Приручнику за спровођење пројеката, што ће обезбедити да се средства користе искључиво за куповину оних добара и услуга неопходних за реализацију Пројекта и да се набавке врше економично, ефикасно и транспарентно. Надаље, Корисник гранта неће спроводити набавку половне или прерађене робе.

## Корисник гранта је одговоран за то да ниједан уговор не буде потписан или посао финансиран са матичним или повезаним привредним субјектом, осим ако не постоји независни финансијско-пословни однос или уколико Корисник гранта може да докаже да је предложена уговорна цена у складу са ценама које преовлађују на тржишту – такви уговори захтевају претходно одобрење од стране Фонда. Било какве неправилности у набавци и документима Корисника гранта сматраће се Повредом овог Уговора.

## Корисник гранта ће предузети или учинити да буду предузете све мере које Фонд са разлогом може затражити да би се јавно идентификовала подршка коју Фонд и/или Република Србија пружају Пројекту.

## Мере морају бити усмерене на крајње кориснике Пројекта, општу и стручну јавност и медије, а ради подизања свести о резултатима Пројекта и додељеној подршци Фонда и/или Републике Србије за имплементацију Пројекта (a у размери са опсегом Пројекта).

## Мере информисања јавности које предузима Привредно друштво подразумевају и истицање основних елемената видљивости, односно истицање логотипа Фонда са напоменом да се Пројекат суфинансира од стране Фонда, где је то примењиво. Привредно друштво се обавезије да се одазове на позиве Фонда да учествује на организованим догађајима (попут презентација, конференција, сајмова и слично).

## Корисник гранта ће, на захтев Фонда, предузети све мере да омогући представницима Фонда и/или одговарајућем овлашћеном националном субјекту Републике Србије да посети просторије Корисника гранта за потребе које су у вези са Пројектом.

## На почетку Периода Пројекта, Корисник гранта ће оформити архиву Пројекта као што је то дефинисано у Приручнику Програма раног развоја, у форми која је прихватљива за Фонд и учиниће ту архиву доступном Фонду током сваке надзорне посете. Сва пројектна документација се мора чувати у архиви Пројекта најмање пет (5) година након завршетка Пројекта.

## Корисник гранта ће одржавати систем финансијског управљања и припремати финансијске извештаје и Кварталне финансијске извештаје у складу са рачуноводственим стандардима који се доследно примењују[[1]](#footnote-2) и на начин који адекватно одражава операције, ресурсе и трошкове у вези са Пројектом.

## Корисник гранта ће водити пословне и финансијске евиденције и рачуноводствене књиге за пословање које је дефинисано оквиром посла и финансијским подацима Корисника гранта. Поменуте књиге и евиденције водиће се на уобичајен и прихватљив начин и у сваком тренутку одвојено од других текућих и/или будућих пројеката током периода трајања Пројекта.

## Фонд може да преиспита, или да подстакне испитивање финансијских књига, евиденција и било којих других докумената Корисника гранта у вези са овим Уговором у разумно време и у интервалима и по оправданом захтеву за време трајања овог Уговора.

## На захтев Фонда, Корисник гранта је дужан да обезбеди да независни ревизори, прихватљиви за Фонд, изврше ревизију финасијских извештаја, у складу са стандардима ревизије који се доследно примењују, и благовремено достави тако ревидиране извештаје Фонду.

## Корисник гранта ће омогућити Фонду да изврши увид у имплементацију Пројекта, његове операције и све релевантне записе и документа и да припреми и достави Фонду све информације, на разуман захтев Фонда у вези са напред наведеним.

## Корисник гранта ће дозволити Фонду и/или одговарајућем овлашћеном националном субјекту Републике Србије и/или лицима или ревизорима наведеним од стране Фонда да изврше увид и ревизију рачуна и записа и других докумената у вези са Пројектом и учинком у складу са Уговором. Свако пропуштање да се поступи у складу са овом обавезом може да представља забрањени поступак који подлеже обустављању и/или Раскиду Уговора од стране Фонда.

## Након завршетка Пројекта, Корисник гранта ће припремати и достављати све релевантне информације које се тичу целокупног пословања, као и специфичних пројектних резултата на захтев Фонда у периоду до 5 година након завршетка Пројекта. Ове информације могу да укључују али нису ограничене на: број запослених, остварени приход, информација о Државној помоћи, прикупљено финансирање, број одобрених патената и остале релевантне финансијске информације које ће бити коришћене за потребе праћења и анализе ефеката Програма раног развоја.

# НАКНАДА ШТЕТЕ

## У случају Повреде било које одредбе овог Уговора која доведе до Раскида Уговора, Корисник гранта ће надокнадити Фонду било које и све губитке и/или штету коју је Фонд претрпео због те Повреде Уговора, као и у случају било које друге штете или губитка проузрокованог од стране Корисника гранта.

# ЗАХТЕВИ ЗА ИЗВЕШТАВАЊЕ

## Корисник гранта мора достављати Фонду тачне и благовремене Кварталне извештаје о напретку и Кварталне финансијске извештаје, заједно са другом потребном документацијом, не касније од:

[\_\_\_\_\_\_\_\_\_] за период [\_\_\_\_\_\_\_\_\_](1. година, 1. квартал)

[\_\_\_\_\_\_\_\_\_] за период [\_\_\_\_\_\_\_\_\_](1. година, 2. квартал)

[\_\_\_\_\_\_\_\_\_] за период [\_\_\_\_\_\_\_\_\_](1. година, 3. квартал)

[\_\_\_\_\_\_\_\_\_] за период [\_\_\_\_\_\_\_\_\_](1. година, 4. квартал)

## Корисник гранта ће достављати Фонду Кварталне извештаје о напретку и Кварталне финансијске извештаје преко Портала Фонда. Сваки од извештаја мора бити потписан од стране овлашћеног представника Корисника гранта. Период који је обухваћен у Кварталном финансијском извештају треба да се поклопи са периодом који је обухваћен у пратећем Кварталном извештајем о напретку (осим у случају Завршног извештаја о напретку, као што је дефинисано у члану 6.3. доле).

## Квартални извештај о напретку и Квартални финансијски извештај биће прегледани од стране Фонда тек након што буду примљена оба ова извештаја. Након комплетног завршетка Пројекта, обавезно је достављање Завршног извештаја о напретку и Кварталног финансијског извештаја за последњи квартал Пројекта како би их Фонд прегледао и одобрио, у року од четири (4) недеље од завршетка последњег Кварталног периода извештавања.

## Потребна пропратна документација мора да садржи (али није ограничена на) копије фактура и изводе из банке који су релевантни за претходни период, обрачун зарада за особље ангажовано на пројекту, извештаје о пруженим услугама консултаната, доказ о извршеној услузи консултаната (где је примењиво), отпремнице о пријему робе за све набавке и све изводе са Наменског рачуна Пројекта.

## Корисник гранта је дужан да обавештава Фонд о сваком и свим значајним дешавањима у вези са Пројектом, било да су позитивна или негативна, како би Фонд био информисан о статусу Пројекта и омогућио потенцијалне измене у активностима Пројекта, укључујући прерасподелу средстава и промену буџета. Како би се избегла сумња, све промене у вези са Пројектом треба да се пријаве Фонду у писаној форми, јер такве промене захтевају неопходно добијање писане сагласности Фонда и не могу се спровести пре издавања писане сагласности Кориснику гранта.

## Свако пропуштање у благовременом достављању извештаја у складу са овим Одељком 6 може се сматрати Повредом овог уговора и може бити разлог за обустављање Финансирања и/или Раскид Уговора уколико не буде отклоњено, осим у случају непредвидљивих околности о којима је Фонд неодложно обавештен.

## Корисник гранта ће бити у обавези да ажурира Квартални извештај о напретку и/или Квартални финансијски извештај и да га/их поново достави Фонду у складу са писаним обавештењем Фонда, ако се, након што Фонд прегледа те извештаје, уоче ненамерна одступања и/или техничке грешке, а исплата за следећи квартал ће се извршити тек након што Фонд одобри ажурирани Квартални извештај о напретку и/или Квартални финансијски извештај.

## Након достављања Кварталног извештаја о напретку и Кварталног финансијског извештаја може бити спроведена надзорна посета (где је примењиво) од стране Фонда. Подобност за исплату средстава за следећи квартал зависиће од процене и одобрења Кварталног извештаја о напретку и Кварталног финансијског извештаја, као и позитивног исхода надзорне посете.

## У вези са надзорном посетом из члана 6.8 Уговора, Корисник гранта ће бити обавештен о предстојећој надзорној посети у писаној форми, путем електронске поште, оквирно једну (1) недељу унапред. Ако су током надзорне посете уочени било какви недостаци, Корисник гранта се обавештава о захтевима да се дати недостаци исправе у договореном року, а даље Финансирање се обуставља док се недостаци не исправе.

# ПУБЛИКАЦИЈЕ

## Подршка коју пружа Фонд биће назначена у свим научним и техничким публикацијама које садрже податке или друге информације добијене из овде наведеног рада, или другим публикацијама које се тичу рада, али не обухватају објављивање литературе или приручника.

## У мери неопходној како би се одобрило бесплатно дистрибуирање таквих публикација и информација од стране Фонда, а за које Фонд има одобрење да их дистрибуира, у вези са ограничењима из Одељка 7, сматраће се да се Корисник гранта одриче било каквог захтева у погледу дистрибуције услед кршења права интелектуалне својине које поседује или треба да стекне.

## Корисник гранта ће доставити Фонду два (2) примерка свих публикација које се тичу послова које је Фонд помогао, у најкраћем могућем року након објављивања.

# ПОВЕРЉИВЕ ИНФОРМАЦИЈЕ И ИНФОРМАЦИЈЕ О ИНТЕЛЕКТУАЛНОЈ СВОЈИНИ

## Информације које Корисник гранта достави Фонду сматраће се строго поверљивим информацијама, у складу са Фондовим Правилником о забрани конфликта интереса и тајности поверљивих података.

## Ништа од напред наведеног неће умањити право Фонда да објави чињенице о подршци коју је Фонд пружио Пројекту и идентификује Корисника гранта, у складу са обавезом Фонда према Закону о иновационој делатности у погледу јавне природе активности Фонда.

## Корисник гранта је у обавези да: (i) извештава Фонд о постојању било које инвенције и/или иновације без одлагања, при чему ће се то извештавање Фонда сматрати поверљивим у складу са Фондовим Правилником о забрани конфликта интереса и тајности поверљивих података (ii) не открива јавно било какве информације о инвенцији и/или иновацији (инвенција и иновација имају значења дата у Закону о иновационој делатности) све док та инвенција и/или иновација не буде регистрована код надлежних органа и/или заштићена у највећој мери.

# ИНТЕЛЕКТУАЛНА СВОЈИНА

## Корисник гранта потврђује да поседује сва права Интелектуалне својине (у даљем тексту: „ИС“) и сва *know-how* права на Производ који се развија и на финалну технологију/производ/услугу, као и да ниједно треће лице нема нити може истаћи какав захтев у погледу ових права ИС. Такође, Корисник гранта се обавезује да пружи доказе о правима ИС и правима над *know-how*, који укључују али нису ограничени на: уговоре о лиценцирању и друге уговоре, уговоре о уносу неновчаног улога у капитал Корисника гранта, опције или обавезе, ако постоје, којима се било коме дају права да прибаве било које право, власништво или интерес у било којим релевантним правима над *know-how* и правима ИС.

## Корисник гранта потврђује да било која нова ИС и *know-how* који настану током имплементације Пројекта припадају Кориснику гранта и да ће Корисник гранта осигурати та права ИС у споразумима склопљеним са трећим лицима.

# ПРЕКИД ФИНАНСИРАЊА

## Фонд може обуставити Финансирање и/или раскинути Уговор, по сопственој процени, у случају Повреде Уговора и/или услова из Приручника Програма раног развоја. Пре обустављања Финансирања, Фонд ће послати писмено обавештење Кориснику гранта са информацијом о уоченом одступању или Повреди, захтевајући од истог да примени корективне мере које су му наложене и да отклони проблем у року од четири (4) недеље од дана пријема обавештења.

## У случају да Корисник гранта не отклони недостатак или Повреду, Фонд може раскинути Уговор слањем обавештења о раскиду.

## У случају Раскида Уговора услед Повреде или уколико Корисник гранта раскине Уговор или напусти Пројекат, Корисник гранта ће бити обавезан да изврши Повраћај новца.

## Уколико, по Раскиду Уговора из било ког разлога осим као што је наведено у Члану 10.3., целокупни износ исплаћен од стране Фонда није потрошен, Корисник гранта ће извршити Повраћај новца Фонду у односу на тај непотрошени део исплаћеног износа.

## Без обзира на остале одредбе у овом Уговору које предвиђају супротно, Фонд има право да обустави Финансирање и/или раскине овај Уговор и неће сносити никакву одговорност према Кориснику гранта или према трећим лицима у вези са овим Уговором, ако финансирање Фонда или његових активности буде заустављено или окончано из било ког разлога.

# ГАРАНЦИЈЕ

## Корисник гранта гарантује:

(а) Да се против Корисника гранта не воде процеси стечаја и ликвидације;

(б) Да је измирио све обавезе по основу примењивих пореза, доприноса и осталих такси, у складу са националним прописима;

(в) Да му није изречена ни трајна ни привремена мера забране обављања пословне делатности;

(г) Да власници/оснивачи и законски заступници нису правоснажно осуђивани за кривична дела против привреде , кривична дела против животне средине, кривично дело примања или давања мита , кривична дела против права по основу рада, кривична дела као чланови организоване криминалне групе, кривично дело преваре и друга кривична дела која се гоне по службеној дужности;

(д) Да ће трошити средства Пројекта онако како је предвиђено у Одобреном буџету Пројекта;

(ћ) Да неће вршити прерасподелу Одобреног буџета Пројекта без претходне писмене сагласности Фонда;

(е) Да неће трошити средства Пројекта за плаћање ПДВ-а;

(ж) Да ће уплаћивати износе за суфинансирање који су предвиђени у Прилогу А;

(з) Да ће благовремено достављати Кварталне финансијске извештаје, Кварталне извештаје о напретку, завршни извештај о напретку и све друге извештаје у вези са спровођењем Пројекта које Фонд буде захтевао, у року који се захтева;

(и) Да ће Квартални финансијски извештај бити у складу са Кварталним извештајем о напретку за сваки Квартални период извештавања; да ће активности које се обаве током Кварталног периода извештавања одговарати финансијској информацији која је представљена у Кварталном финансијском извештају;

(ј) Да неће извршити ниједну промену у вези са Пројектом (нпр. која се тиче имплементације Пројекта, временских рокова, Одобреног Буџета Пројекта, постигнутих резултата, запослених на Пројекту итд.) без претходне писане сагласности Фонда;

(к) Да неће пружати нетачне или кривотворене информације за време било које фазе имплементације Пројекта;

(л) Да ће спроводити Пројекат са дужном пажњом и ефикасно и у складу са добрим техничким, економским, финансијским, управљачким, еколошким и социјалним стандардима и праксама, укључујући и спречавање евентуалних превара и коруптивних активности које су дефинисане у Одељку 15. у наставку;

(љ) Да задржава власништво над свом новом ИС и know-how који су створени током спровођења Пројекта;

(м) Да ће се уздржати од других случајева пропуста или преваре.

## Корисник гранта изјављује и гарантује да, у складу са његовим сазнањима, информацијама и веровањем, Корисаник гранта има добро, валидно и извршно власништво над свом Интелектуалном својином која је неопходна за сврху спровођења Пројекта, ослобођено од свих интереса трећих лица, односно да поседује друга адекватна права за коришћење те Интелектуалне својине. У складу са сазнањима, информацијама и веровањем Корисника гранта, Интелектуална својина чије је коришћење предложено у оквиру Пријаве не нарушава права Интелектуалне својине трећих лица, и коришћење те Интелектуалне својине за потребе Пројекта не представља кршење, отуђење или злоупотребу права Интелектуалне својине неког трећег лица.

## Корисник гранта не може уступити овај Уговор или било који посао преузет у складу са овим Уговором без претходне писане сагласности Фонда, а ова сагласност неће бити неоправдано ускраћена.

# НЕОПХОДНИ УСЛОВИ

## Овај Уговор производи правно дејство даном потписивања Уговора и свих његових Прилога.

# ОСТАНАК ОДРЕДБИ НА СНАЗИ

## Без обзира на поништај или Раскид Уговора, одредбе овог Уговора које се односе на заштиту Интелектуалне својине и поверљивост остају на снази у случају поништаја или Раскида Уговора.

# ТУЖБЕ ПРОТИВ ФОНДА

## Корисник гранта ће пружити заштиту у случају свих тужби против Фонда, његових правних заступника или запослених, надокнадити им штету за обавезе и трошкове и на други начин их заштити у случају било каквих захтева, чињења, тужби и поступака који би настали из или у вези са, односно били резултат извршавања овог Уговора од стране Корисника гранта, или услед производње, продаје, дистрибуције или употребе Производа од стране Корисника гранта, било да их подноси Корисник гранта, лица запослена/ангажована код Корисника гранта или трећа лица.

# ПРЕВАРНЕ РАДЊЕ И КОРУПЦИЈА

## Корисник гранта је у обавези да поступа у складу са највишим етичким стандардима у поступку извршења Уговора и спровођења Пројекта и да предузме све неопходне мере како би спречило могуће преваре и коруптивне активности током спровођења Пројекта. У складу са овим правилом, радње које представљају превару и корупцију дефинисане су као:

## „корупција“ значи нуђење, давање, примање, или подмићивање, директно или индиректно, било којом вредном ствари чиме се утиче на активности друге стране;

## „преварна радња“ значи поступак изостављања, укључујући нетачне тврдње, које свесно или непромишљено доводе у заблуду, или представљају покушаје довођења у заблуду, које се чине како би једна страна стекла финансијску или неку другу корист или избегла обавезу;

## „довођење у заблуду“ је споразум две или више страна с намером да се постигне недозвољена сврха, укључујући недозвољено утицање на поступке друге стране;

## „противправне претње“ обухватају нарушавање или наношење штете, или претња нарушавањем или наношењем штете, директним или индиректним путем, особама или њиховој имовини како би се извршио утицај на њихово учествовање у поступку набавке, или утицало на извршење уговора;

## „поступци опструкције“ су: (а) намерно уништавање, фалсификовање, мењање, или скривање доказног материјала у истражном поступку или изношење лажних тврдњи истражитељима како би се извршио финансијски утицај на истрагу о наводима о коруптивном и преварном поступању, довођењу у заблуду или противправним претњама; и/или претње, узнемиравање или застрашивање било које стране како би се спречило обелодањивање његових сазнања о питањима која су релевантна за истрагу или спровођење истраге, или

## (б) поступци који имају за циљ да материјално онемогуће спровођење права на инспекцију или ревизију.

## Фонд је овлашћен да обустави Финансирање или/и раскине Уговор уколико је Корисник гранта, по оцени Фонда, укључено у коруптивно и преварно поступање, довођење у заблуду, противправне радње и поступке опструкције приликом извршења овог Уговора и спровођења Пројекта, као што је наведено у претходном Члану 15.1, а у складу са процедуром описаном у Одељку 10 овог Уговора.

# РАЗНО

## Све измене и допуне овог Уговора вршиће се у писменој форми, уз сагласност обе Уговорне стране.

## На овај Уговор примењује се право Републике Србије. Било какав спор који би настао у вези са овим Уговором, Уговорне стране ће настојати да реше споразумно, међусобним преговорима. Уколико такви преговори не успеју, за решавање спора биће искључиво надлежан суд Републике Србије.

## Корисник гранта се обавезује да ће се придржавати Фондовог Правилника о забрани конфликта интереса и тајности поверљивих података, Изјаве Подносиоца пријаве за финансирање као и других меродавних закона, правила и прописа Републике Србије и да ће прибавити све неопходне дозволе и одобрења за извршење обавеза из овог Уговора.

## Обавештења, комуникација и извештаји достављаће се лично или/и слати електронском поштом или/и препорученом поштом са повратницом, на следеће адресе:

1. **Фонд за иновациону делатност**

Адреса канцеларије / Поштанска Адреса: Немањина 22-26, 11000 Београд, Србија

Особа за контакт: [\_\_\_\_\_\_]

Адреса електронске поште: [\_\_\_\_\_\_]

**(б) Корисник гранта**

Адреса канцеларије/ Поштанска адреса: [\_\_\_\_\_\_]

Особа за контакт: [\_\_\_\_\_\_]

Адреса електронске поште: [\_\_\_\_\_\_]

## Овај Уговор је сачињен у два (2) оригинална примерка, за сваку Уговорну страну по један (1).

## Име (штампаним словима): др Иван Ракоњац

Потпис: [\_\_\_\_\_\_]

Функција: Директор

(за **Фонд за иновациону делатност**)

Име (штампаним словима): [\_\_\_\_\_\_]

Потпис: [\_\_\_\_\_\_]

Функција: [\_\_\_\_\_\_]

(за **Корисника гранта**)

Прилог А

**Одобрени буџет Пројекта**

**Распоред плаћања**

Прилог Б

**Кључни чланови тима**

|  |  |
| --- | --- |
| **Кључни чланови тима**  **- кључни тим ангажован на Пројекту (максимално 5 особа)** | |
| Име и презиме | Професија |
|  |  |
|  |  |
|  |  |
|  |  |
|  |  |

Прилог В

**Изјава о примљеној *de minimis* државној помоћи**

1. Међународни стандарди ревизије, који се објављују годишње од стране Међународне федерације рачуновођа, а који су широко усвојени у рачуноводственој струци, представљају пример прихватљивих ревизорских стандарда. [↑](#footnote-ref-2)